 Guddoomiye Cabdiqaadir oo shirkiisa jaraaid kadib la waydiiyey inay jirto mus-dambeed loo samaynayo komishanka iyo in kale, waxa uu ku jawaabay, Komishanku waa hayadda ugu sarraysa ee u qaabilsan dalka inay hagto doorashada, diiwaangelinta iyo wixii la xidhiidha, ilaa hadda si toos ah ayaanu u wadashaqaynaa hayaddaha aannu wada xidhiidhno oo ah inaannu isu marno wixii aannu is farayno ama kala qaadanayno hadday saddexda xisbi qaran tahay iyo hadday dawladda tahayba, xidhiidhkayaguna waxa uu ka dhaxeeyaa afartaas hayaddood iyo annaga oo dhex u ah, dhex-dhexaadnimadayada iyo jiritaankayagana xeerar ayaa qeexaya, welina ma hayno wax toos ah mus-dambeedka, laakiin marka ay timaado waanu ka hadli doonaa. 